title: Apple
text: Apple, pe Apple Inc., anvet a-raok Apple Computer Inc., a zo un embregerezh liesbroadel eus ar Stadoù-Unanet arbennikaet war ar stlenneg. Staliet eo he sez er Silicon Valley, e Cupertino.
  
  Brudet eo deuet anv an embregerezh da vezañ pa oa deuet an Apple II er-maez e 1977, ha war-lerc'h gant an heuliad Macintosh (abaoe 1984). E 2001 e klaskas Apple ledanaat e oberiantiz en ur vont war-zu industriezh ar sonerezh get an iPod, hag e 2003 get an iTunes Store, a-raok mont war dachenn ar pellgomzerezh hezoug get an iPhone (e 2007).
  
  Brudet eo Apple evit an etrefas implijer eeun ha dezaignoù cheuc'h e broduoù, ha dreist-holl evit bezañ roet en tu d'an dud da implijout un deknologiezh nevezadus hag aes evit an dud dizampart. Setu ar pezh 'voe graet gant an etrefas grafikel gant prenestri, al logodenn, hag ar skramm Liestouch. An elfennoù-se a lak priz produioù Apple da vezañ uheloc'h eget keidenn ar marc'had hag dre-se e vez gwelet Apple evel ur merk e krec'h ar skalfad.
  
  Istor produioù Apple
  
  1976-1977 : Deroù an embregerezh 
  
  Apple Computer, Inc. a zo bet krouet get Steve Jobs ha Steve Wozniak d'ar 1añ a viz Ebrel 1976 a-benn gwerzhañ an urzhiataer Apple I savet ganto en o c'harrdi, an urzhiataer gant un hewel hag un douchennaoueg, ur mekanik nevez d'ar mare-se. Gant an argant gounezet, tu a oa da Jobs ha Wozniak krouiñ un urzhiataer nevez, soñjet o deus sevel un urzhiataer hag a c'hell bout implijet gant an holl : an Apple II, gant ur memor Video a-benn kavout ar skramm gant livioù ha lakaat rac'h an elfennoù en ur voest plastek bravoc'h.
  
  1977-1981 : an Apple II hag e bennvad 
  An Apple II a veze gwerzhet fonnus, unan eus an tri urzhiataer personel er marc'had. E-keit-se e tivizas Apple cheñch logo evit dibab an aval. Jobs a raktresas tri urzhiataer nevez evit ar stlennegezh en embregerezh : Sara, Lisa ha Macintosh.
  
  1981-1990 : ar Macintosh 
  
  Un urzhiataer gortozet e-pad pell eo, ha kalz gwelloc'h eget an Apple II mes kentoc'h graet evit ar studierien Skol-Veur hag al labourerien speredekAli personel. Tro-dro da gant-mil skouerenn a vo gwerzhet e-pad ar c'hwec'h miz kentañ. Kendalc'her a reas memestra Apple da werzhañ ha da ziorroiñ an Apple II.
  
  1990-1998 : ar blezioù diaes 
  Diaesoc'h diaesañ eo da Apple enebiñ ouzh Microsoft er marc'had dre ma eo ar PC izel e brizioù. Un drederenn eus ar postoù a vo lamet a-benn savetiñ an embregerezh.
  
  1998-2001 : an iMac 
  An iMac a lakey Apple d'ober e gentañ blez gounidigezh abaoe 1993, adnevelezh Apple en un doare dre ma eo bet gwerzhet eizh kant mil skouerenn e 1998. E 1999 e krog Apple d'ober urzhiataerioù-doug iMac hag iBook. Memes ar poelladoù Mac OS a gemm da vout Mac OS X e 2000, gant un etrefas sklaeroc'h ha plijusoc'h da implijout.
  
  2001-2005 : An iPod 
  Ar merk he deus ledanaet e oberiantiz àr-zu ar sonerezh dre zigoriñ ur stal sonerezh àr ar rouedad, an iTunes Music Store e miz Ebrel 2003, ur stal enframmet er poellad iTunes, implijet evit an iPod hag an urzhiataer.
  
  2007 - 
  Diskouezhet eo an iPhone, familh poellgomzoù Apple, gant Steve Jobs e miz Genver 2007. E 2010 eo roet lañs d'an iPad, e dablezenn.
  
  Produioù Apple
  
  Listenn produioù Apple 
   An Urzhiataerioù Apple I, Apple II et Apple III ;
   An Urzhiataerioù Macintosh : Macintosh 68k, Power Mac, Mac mini, Xserve, PowerBook, iMac, iBook, MacBook, MacBook Pro, MacBook Air;
   Ar C'Hoari video Pippin ;
   An Newton ;
  
   Ar Beñvegoù foto numerek QuickTake ;
   Ar Skrammoù Urzhiataer : AudioVision Display, Multiple Scan, AppleVision, ColorSync, Apple Studio Display et Apple Cinema Display ;
   Ar Moullerezhioù : ImageWriter, StyleWriter, Color StyleWriter ;
   Ar Moullerezhioù Laser : LaserWriter, Personnal LaserWriter, Color LaserWriter ;
   Ar Skannerioù diell : Apple Scanner, Apple OneScanner, Apple Color OneScanner ;
   An Airport, kartoù ha bonnoù Wi-Fi ;
  
   An iSight (Webcam) ;
   An iPod: iPod shuffle , iPod nano , iPod classic, iPod touch; 
   Ar Mighty Mouse
   An iPhone;
   An Time Capsule; 
   Ar Magic Mouse;
  
  Listenn meziantoù Apple 
   Mac OS : Sistem 6, Sistem 7, Mac OS 8, Mac OS 9, Mac OS X, Mac OS X Server, Darwin, Aqua, XSan ;
   QuickTime ;
   AppleWorks ;
   Final Cut Studio : Final Cut Pro, DVD Studio Pro, Motion, Soundtrack Pro ; Color
   Final Cut Express ;
   Logic Pro, Logic Express ;
   Shake ;
   Aperture;
   Mail;
   Safari;
   iChat AV;
   WebObjects
   FileMaker Pro
  
  Lodennoù marc'had 
  
   LM= Lodennoù Marc'had
  
  Teknologiezh
  Urzhiataerezh
  Apple